**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 11.06.2021

# Návrh Záverečného účtu

**Bratislavského samosprávneho kraja za rok 2020**

Materiál predkladá: Materiál obsahuje:

Mgr. Juraj Droba, MBA, M.A.1. Návrh uznesenia

predseda BSK 2. Dôvodová správa

3. Návrh ZÚ BSK za rok 2020

4. Správa nezávislého audítora

5. Stanoviská komisií Z BSK

Zodpovedný:

Ing. Patrícia Mešťan, MA

riaditeľka

Úradu Bratislavského samosprávneho kraja

Ing. Marek Vlčej

vedúci oddelenia rozpočtu

Úradu Bratislavského samosprávneho kraja

Spracovatelia:

Ing. Marek Vlčej Bc. Renáta Pipašová Mgr. Rudolf Zaťko Ing. Božena Šarayová

vedúci oddelenia rozpočtu referent odd. rozpočtu referent odd. rozpočtu referent odd. rozpočtu

Ing. Eva Zubčáková Mgr. Veronika Paráková Ing. Soňa Lorenzová Ing. Veronika Fialová

referent odd. rozpočtu referent odd. rozpočtu referent odd. rozpočtu referent odd. rozpočtu

Linda Šišoláková, DiS Ing. Jana Sandtnerová Mgr. Radoslav Packa

referent odd. rozpočtu referent odd. dotácii referent odd. rozpočtu

Bratislava

Jún 2021

N á v r h u z n e s e n i a

**UZNESENIE č. .. /2021**

zo dňa 11.06.2021

Zastupiteľstvo Bratislavského samosprávneho kraja po prerokovaní materiálu

**A b e r i e n a  v e d o m i e**

A.1 Stanovisko hlavného kontrolóra Bratislavského samosprávneho kraja,

A.2 Správu nezávislého audítora,

**B schvaľuje**

B.1 **Záverečný účet Bratislavského samosprávneho kraja za rok 2020** v súlade s § 16 ods. 10 písm. a) zákona č. 583/2004 Z. z. o rozpočtových pravidlách územnej samosprávy a o zmene niektorých zákonov v znení neskorších predpisov **s výrokom**:

**Celoročné hospodárenie Bratislavského samosprávneho kraja za rok 2020 sa schvaľuje bez výhrad.**

B.2 **Výsledok hospodárenia za rok 2020** **v objeme** **21 834 511,77 EUR** v súlade s § 10 ods. 3 písm. a) a b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov:

|  |  |
| --- | --- |
| **Ukazovateľ** | **Plnenie/čerpanie rozpočtu k 31.12.2020 v EUR** |
| Bežné príjmy | 175 613 428,04 |
| Bežné výdavky | 155 827 379,05 |
| **Bilancia bežného rozpočtu** | **19 786 048,99** |
| Kapitálové príjmy | 4 100 517,78 |
| Kapitálové výdavky | 10 064 814,06 |
| **Bilancia kapitálového rozpočtu** | **-5 964 296,28** |
| **Prebytok/schodok rozpočtu bez finančných operácií** | **13 821 752,71** |
| Príjmové finančné operácie | 16 851 529,99 |
| Výdavky na finančné operácie | 4 556 130,35 |
| **Bilancia finančných operácií** | **12 295 399,64** |
| Príjmy a príjmové finančné operácie spolu | 196 565 475,81 |
| Výdavky a výdavky na finančné operácie spolu | 170 448 323,46 |
| **Bilancia rozpočtu vrátane finančných operácií celkom** | **26 117 152,35** |
| Vylúčenie FP podľa § 16 ods. 6 zákona č. 583/2004 Z. z. | -4 282 640,58 |
| **Zostatok finančných prostriedkov po úprave celkom** | **21 834 511,77** |

B.3. **vytvoriť z prebytku rozpočtu za uplynulý rok rezervný fond v objeme** **21 834 511,77 EUR** v súlade s § 15 ods. 4 zákona č. 583/2004 Z. z. o rozpočtových pravidlách územnej samosprávy a o zmene niektorých zákonov v znení neskorších predpisov

**Dôvodová správa**

Z ustanovenia § 16 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v  znení neskorších predpisov Bratislavský samosprávny kraj je po ukončení rozpočtového roka povinný súhrnne spracovať údaje o rozpočtovom hospodárení do záverečného účtu, a v zmysle § 11 ods. 2 písm. d) zákona NR SR č. 302/2001 Z. z. o samospráve vyšších územných celkov v znení neskorších predpisov tento predložiť na schválenie v Zastupiteľstve Bratislavského samosprávneho kraja.

Návrh Záverečného účtu predstavuje súhrnný dokument o výsledkoch rozpočtového hospodárenia Bratislavského samosprávneho kraja za rok 2018, ktorý vychádza z údajov účtovnej závierky BSK za rok 2020, ktorá bola v súlade ustanovením § 16 ods. 3 zákona o rozpočtových pravidlách územnej samosprávy overená audítorom a finančných výkazov.

Návrhu záverečného účtu Bratislavského samosprávneho kraja za rok 2020 obsahuje plnenie príjmov a čerpanie výdavkov rozpočtu v roku 2020, zúčtovanie finančných vzťahov so štátnym rozpočtom, vrátane finančných vzťahov k príspevkovým a rozpočtovým organizáciám v zriaďovateľskej pôsobnosti BSK, prehľad o majetku, pohľadávkach a záväzkoch samosprávneho kraja v členení za Úrad BSK, príspevkové a rozpočtové organizácie samosprávneho kraja, prehľad o tvorbe a použití peňažných fondov BSK, prehľad o stave a vývoji dlhu a prehľad o poskytnutých dotáciách v zmysle VZN BSK č. 5/2018 o poskytovaní dotácií z rozpočtu BSK a VZN BSK č. 2/2018 o participatívnom rozpočte. Súčasťou záverečného účtu je aj hodnotiaca správa programového rozpočtu.

Príjmy celkom dosiahli sumu 196,57 mil. EUR. Bežné príjmy na konci roka 2020 dosiahli úroveň takmer 175,61 mil. EUR (plnenie na 98,78%). Kapitálové príjmy dosiahli iba 4,10 mil. EUR oproti pôvodne očakávaným takmer 11,62 mil. EUR. Výdavky celkom dosiahli sumu 170,45 mil. EUR, z toho bežné výdavky sa vyčerpali vo výške takmer 155,83 mil. EUR, čo predstavuje čerpanie na 89,44% rozpočtu. Kapitálový rozpočet bol oproti poslednej úprave vyčerpaný na 31,46% (10,01 mil. EUR). Prijatá bola 9. tranža z úverového rámca z EIB vo výške 6 mil. EUR, návratná finančná výpomoc   
z MF SR vo výške 5,6 mil. EUR, zapojené boli prebytky z minulých rokov a z rezervného fondu spolu vo výške 4,10 mil. EUR. Splatené boli istiny vo výške 3,9 mi. EUR. Dlhová zaťaženosť BSK dosiahla   
k 31.12.2020 úroveň 36,90 % k bežným príjmom roku 2019.

**Rozpočtové hospodárenie za  rok 2020 vrátane finančných operácií skončilo  prebytkom v objeme 21,83 mil. EUR**, pričom príjmy celkom dosiahli sumu 196,57 mil. EUR a výdavky sumu 170,45 mil. EUR.

BSK bol k 31.12.2020 zriaďovateľom 81 organizácií:

* 59 rozpočtových organizácií (44 stredných škôl, 1 školský internát a 14 sociálnych zariadení)
* 22 príspevkových zariadení (14 stredných škôl, 7 kultúrnych zariadení a 1 zdravotníckeho zariadenia)

Návrh záverečného účtu Bratislavského samosprávneho kraja za rok 2020 bol v zmysle § 19e ods. 1, písm. c) zákona NR SR č. 302/2001 Z. z. o samospráve vyšších územných celkov predložený hlavnému kontrolórovi za účelom vypracovania odborného stanoviska a v súlade s § 9 ods. 3 zákona NR SR č. 302/2001 Z. z. o samospráve vyšších územných celkov je prístupný na verejnúdiskusiu.

**Stanoviská komisií Zastupiteľstva BSK**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akcept. / Neakcept.** | **Zapracov. /Nezapracov.** |
| **Komisia sociálnych vecí a zdravotníctva** | Komisia zdravotníctva a sociálnych vecí odporúča Zastupiteľstvu BSK uvedený materiál prerokovať a schváliť. | Prítomní: 10  Za:10  Proti: 0  Zdržal sa: 0  Nehlasoval: 0 |  |  |
| **Komisia majetku, investícií a VO** | Komisia majetku, investícií a verejného obstarávania odporúča Zastupiteľstvu BSK prerokovať predložený materiál a schváliť v predloženej podobe. | Prítomní: 6  Za: 6  Proti: 0  Zdržal sa: 6  Nehlasoval:0 |  |  |
| **Komisia dopravy** | Komisia dopravy odporúča zastupiteľstvu BSK prerokovať a schváliť materiál v predloženej podobe. | Prítomní: 9  Za: 9  Proti: 0  Zdržal sa: 0  Nehlasoval:0 |  |  |
| **Komisia európskych záležitostí,**  **regionálnej spolupráce**  **a cestovného ruchu** | KEZRSaCR po prerokovaní materiálu odporúča Zastupiteľstvu Bratislavského samosprávneho kraja prerokovať a schváliť materiál v predloženej podobe. | Prítomní: 6  Za: 6  Proti: 0  Zdržal sa: 0  Nehlasoval: 0 |  |  |
| **Komisia kultúry** | Komisia nebola uznášaniaschopná | Prítomní:  Za:  Proti:  Zdržal sa:  Nehlasoval: |  |  |
| **Komisie životného prostredia,**  **regionálneho rozvoja a územného plánovania** | Komisia ŽP, RR a ÚP odporúča Zastupiteľstvu BSK prerokovať predložený materiál a schváliť v predloženej podobe. | Prítomní: 6  Za: 6  Proti:0  Zdržal sa: 0  Nehlasoval:0 |  |  |
| **Komisia školstva, športu a mládeže** | Komisia školstva, mládeže a športu odporúča Zastupiteľstvu BSK prerokovať predložený materiál a schváliť v predloženej podobe. | Prítomní: 8  Za: 8  Proti: 0  Zdržal sa: 0  Nehlasoval: 0 |  |  |
| **Finančná komisia** | Finančná komisia odporúča Zastupiteľstvu BSK prerokovať predložený materiál a schváliť v predloženej podobe. | Prítomní: 6  Za: 6  Proti: 0  Zdržal sa: 0  Nehlasoval: 0 |  |  |

k materiálu **Návrh Záverečného účtu Bratislavského samosprávneho kraja za rok 2020**