**K bodu č.**

**Stanovisko**

**hlavného kontrolóra**

**Bratislavského samosprávneho kraja**

**k návrhu Záverečného účtu Bratislavského samosprávneho kraja**

**za rok 2020**

##### Bratislava

**máj 2021**

**Stanovisko hlavného kontrolóra k návrhu Záverečného účtu za rok 2020**

Základom finančného hospodárenia je rozpočet, ktorý samosprávny kraj (VÚC) zostavuje na obdobie jedného kalendárneho roka. Po skončení rozpočtového roka je samosprávny kraj povinný údaje o rozpočtovom hospodárení súhrnne spracovať do záverečného účtu VÚC a návrh záverečného účtu predložiť na schválenie zastupiteľstvu samosprávneho kraja.

Podľa ustanovenia § 19e ods. 1 písm. c) zákona č. 302/2001 Z. z. o samospráve vyšších územných celkov (zákon o  samosprávnych krajoch) v znení neskorších predpisov (ďalej len „zákon o samosprávnych krajoch“), je hlavný kontrolór povinný pred jeho schválením zastupiteľstvom vypracovať k návrhu záverečného účtu odborné stanovisko.

Predložené stanovisko hlavného kontrolóra k návrhu Záverečného účtu Bratislavského samosprávneho kraja (ďalej len „BSK“) za rok 2020 je spracované na základe predloženého návrhu Záverečného účtu BSK za rok 2020, Záverečných účtov BSK predchádzajúcich rozpočtových rokov (2017 – 2019), schváleného viacročného rozpočtu BSK na roky 2020 až 2022 a jeho úprav, materiálov predložených k vypracovaniu tohto stanoviska a poznatkov získaných z kontrolnej činnosti.

Hospodárenie BSK sa v roku 2020 riadilo zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách územnej samosprávy“), zákonom č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov, nariadením vlády SR č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov, Zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, ako aj ďalšími predpismi a všeobecne záväznými nariadeniami samosprávneho kraja.

**1. Súhrnná charakteristika návrhu Záverečného účtu za rok 2020**

Rozpočet BSK na rok 2020 bol schválený uznesením č. 226/2019 na riadnom zasadnutí Zastupiteľstva BSK dňa 13. decembra 2019. Rozpočet BSK bol v súlade s ustanovením § 10 ods. 3 a ods. 7 zákona o rozpočtových pravidlách územnej samosprávy schválený ako vyrovnaný, v členení na bežný rozpočet, kapitálový rozpočet a finančné operácie. Celková výška príjmov a výdavkov vrátane finančných operácií bola schválená v sume **210 708 035,37 EUR** (rok 2019 vo výške 190 430 231,87 EUR).

Bežný rozpočet bol schválený ako prebytkový v sume **4 259 255,77 EUR**, v príjmovej časti v sume **175 181 988,30 EUR** *(2019 = 158 435 800,23 EUR)* a vo výdavkovej časti v sume **170 922 732,53 EUR** *(2019 =* 150 892 967,34 EUR*).* Kapitálový rozpočet bol schválený ako schodkový vo výške **24 497 683,87 EUR** *(2019 = 21 410 446,41 EUR),* v príjmovej časti vo výške **11 212 450,55** **EUR** *(2019 = 14 262 649,70 EUR)* a vo výdavkovej časti v sume **35 710 134,42 EUR** *(2019 = 35 673 096,11 EUR).* Schodok kapitálového rozpočtu bol krytý čiastočne prebytkom bežného rozpočtu a prebytkom rozpočtu finančných operácií, čím bola zabezpečená vyrovnanosť rozpočtu BSK, keď do rozpočtu boli zahrnuté príjmové finančné operácie v sume **24 313 596,52 EUR** *(2019 = 17 731 781,94 EUR)* a výdavkové finančné operácie vo výške **4 075 168,42 EUR** *(2019 = 3 864 168,42 EUR).*

BSK v roku 2020 zostavil svoj rozpočet výdavkov (kapitálové + bežné bez výdavkových finančných operácií) v nasledovnom programovom členení:

tabuľka č. 1 (v EUR)

|  |  |  |  |  |
| --- | --- | --- | --- | --- |
|  | **Názov programu** | **2020** | **2021** | **2022** |
| Program 1 | Plánovanie, manažment a kontrola | 21 283 498,79 | 26 661 216,60 | 7 320 828,00 |
| Program 2 | Organizácia podujatí a komunikácia s verejnosťou | 500 000,00 | 550 000,00 | 750 000,00 |
| Program 3 | Interné služby | 22 148 728,04 | 15 879 558,94 | 14 340 419,89 |
| Program 4 | Cestovný ruch | 946 780,00 | 1 042 072,00 | 1 097 072,00 |
| Program 5 | Starostlivosť o krajinu, prírodné zdroje, územné plánovanie a prevenciu obyvateľstva | 307 900,00 | 165 000,00 | 96 000,00 |
| Program 6 | Komunikácie | 13 915 133,00 | 13 915 133,00 | 13 915 133,00 |
| Program 7 | Doprava | 21 283 000,00 | 21 742 800,00 | 22 257 100,00 |
| Program 8 | Vzdelávanie | 75 603 276,74 | 78 853 603,00 | 82 136 192,00 |
| Program 9 | Šport a mládežnícke aktivity | 461 000,00 | 316 000,00 | 316 000,00 |
| Program 10 | Kultúra | 4 779 435,00 | 5 506 893,00 | 5 994 975,00 |
| Program 11 | Sociálne zabezpečenie | 33 366 915,38 | 32 990 290,78 | 33 084 474,17 |
| Program 12 | Zdravotníctvo | 620 400,00 | 620 400,00 | 620 400,00 |
| Program 13 | Administratíva | 9 416 800,00 | 9 415 000,00 | 9 415 200,00 |
| Program 14 | Strategická podpora verejného života a regiónu | 2 000 000,00 | 1 500 000,00 | 1 500 000,00 |
|  | **celkom kapitálové a bežné výdavky** | **206 632 866,95** | **209 157 967,32** | **192 843 794,06** |
|  | Výdavkové finančné operácie | 4 075 168,42 | 4 709 168,00 | 5 109 168,00 |
|  | **celkom s výdavkovými finančnými operáciami** | **210 708 035,37** | **213 867 135,32** | **197 952 962,06** |

Stanovisko hlavného kontrolóra k návrhu rozpočtu BSK na roky 2020 až 2022 bolo súčasťou materiálu schváleného Uznesením Zastupiteľstva BSK č. 226/2019 z 13. 12. 2019, ktorým bol schválený rozpočet BSK na rok 2020.

|  |  |
| --- | --- |
| **1.1 Úpravy rozpočtu** |  |

V priebehu roka 2020 boli realizované zmeny rozpočtu vo viacerých rozpočtovaných príjmových a výdavkových položkách. Úpravy sa realizovali na základe schválenia zmien rozpočtu Uzneseniami Zastupiteľstva BSK č. 247/2020 z 29. 05. 2020, č. 300/2020 zo 16. 10. 2020 a č. 319/2020 z 18. 12. 2020, ako aj v rámci splnomocnenia predsedu samosprávneho kraja zastupiteľstvom BSK (bod B Uznesenia Zastupiteľstva č. 226/2019 z 13. 12. 2019). Kontrolou jednotlivých zmien rozpočtu bolo zistené, že tieto boli vykonávané v súlade so znením uvedeného uznesenia. Okrem toho zmeny rozpočtu zohľadňovali aj úpravy účelových dotácii zo štátneho rozpočtu, z prostriedkov EÚ a darov, ktoré v zmysle zákona o rozpočtových pravidlách územnej samosprávy zastupiteľstvo BSK neschvaľovalo. V rámci úprav jednotlivých položiek rozpočtu BSK v priebehu rozpočtového roka 2020 bol rozpočet BSK celkovo znížený a na konci rozpočtového roka 2020dosiahol upravený rozpočet objem v príjmovej aj výdavkovej časti **210 320 242,02 EUR**.

Evidenciu o vykonaných úpravách (zmenách) jednotlivých položiek schváleného rozpočtu, ktorými sa rozpočet BSK v priebehu roka 2020 menil, viedol priebežne odbor financií BSK.

Po vykonaných úpravách sa rozpočet oproti schválenému rozpočtu v roku 2020 zmenil nasledovne:

tabuľka č. 2 (v EUR)

|  |  |  |  |  |
| --- | --- | --- | --- | --- |
| **Ukazovateľ** | **Schválený rozpočet 2020** | **Upravený rozpočet 2020** | **Plnenie/čerpane k 31.12.2020** | **% plnenie k zmenenému rozpočtu k 31.12.2020** |
|
| Bežné príjmy | 175 181 988,30 | 177 780 887,20 | 175 613 428,04 | 98,78% |
| Bežné výdavky | 170 922 732,53 | 174 221 749,52 | 155 827 379,05 | 89,44% |
| **Bilancia bežného rozpočtu** | **4 259 255,77** | **3 559 137,68** | **19 786 048,99** |  |
| Kapitálové príjmy | 11 212 450,55 | 11 621 297,70 | 4 100 517,78 | 35,28% |
| Kapitálové výdavky | 35 710 134,42 | 31 995 824,08 | 10 064 814,06 | 31,46% |
| **Bilancia kapitálového rozpočtu** | **-24 497 683,87** | **-20 374 526,38** | **-5 964 296,28** |  |
| **Bilancia bežného a kapitálového rozpočtu** | **-20 238 428,10** | **-16 815 388,70** | **13 821 752,71** |  |
| Príjmové finančné operácie | 24 313 596,52 | 20 918 057,12 | 16 851 529,99 | 80,56% |
| Výdavkové finančné operácie | 4 075 168,42 | 4 102 668,42 | 4 556 130,35 | 111,05% |
| **Bilancia finančných operácií** | **20 238 428,10** | **16 815 388,70** | **12 295 399,64** |  |
| Príjmy a príjmové finančné operácie | 210 708 035,37 | 210 320 242,02 | 196 565 475,81 | 93,46% |
| Výdavky a výdavkové finančné operácie | 210 708 035,37 | 210 320 242,02 | 170 448 323,46 | 81,04% |

Najvýznamnejšie rozdiely medzi schváleným rozpočtom a skutočným čerpaním rozpočtu boli zaznamenané pri kapitálových príjmoch vo výške 7 111 932,77 EUR (plnenie 35,28%) a pri kapitálových výdavkoch vo výške 25 645 320,36 EUR (plnenie 31,46%). Kontrolou predložených dokladov bolo zistené, že najvýznamnejšie rozdiely medzi schváleným rozpočtom a skutočným čerpaním kapitálového rozpočtu boli zaznamenané pri kapitálových výdavkoch v:

* podprograme 1.3: Stratégia, územný rozvoj a riadenie projektov vo výške rozdielu 10 669 391,68 EUR (čerpanie 26,44%),
* podprograme 3.3: Majetok-investície, údržba vo výške rozdielu 7 995 164,14 EUR a
* programe 6: Komunikácie vo výške rozdielu 5 152 979,38 EUR.

Úpravy programového rozpočtu v roku 2020 sa vo výdavkovej časti dotkli jednotlivých programov nasledovne:

tabuľka č. 3 (v EUR)

|  |  |  |  |  |
| --- | --- | --- | --- | --- |
|  | **Názov programu** | **Schválený rozpočet** | **Upravený rozpočet** | **Skutočnosť k 31.12.2020** |
| Program 1 | Plánovanie, manažment a kontrola | 21 283 498,79 | 19 468 038,98 | 6 747 785,15 |
| Program 2 | Organizácia podujatí a komunikácia s verejnosťou | 500 000,00 | 500 000,00 | 275 351,25 |
| Program 3 | Interné služby | 22 148 728,04 | 20 836 728,04 | 10 442 470,73 |
| Program 4 | Cestovný ruch | 946 780,00 | 647 780,00 | 534 360,80 |
| Program 5 | Starostlivosť o krajinu, prírodné zdroje, územné plánovanie a prevenciu obyvateľstva | 307 900,00 | 307 900,00 | 111 358,42 |
| Program 6 | Komunikácie | 13 915 133,00 | 12 816 633,00 | 6 065 541,80 |
| Program 7 | Doprava | 21 283 000,00 | 21 783 000,00 | 21 165 245,42 |
| Program 8 | Vzdelávanie | 75 603 276,74 | 81 047 762,07 | 75 606 263,30 |
| Program 9 | Šport a mládežnícke aktivity | 461 000,00 | 369 000,00 | 356 967,42 |
| Program 10 | Kultúra | 4 779 435,00 | 4 519 935,00 | 4 397 698,35 |
| Program 11 | Sociálne zabezpečenie | 33 366 915,38 | 33 432 969,51 | 30 785 958,49 |
| Program 12 | Zdravotníctvo | 620 400,00 | 886 403,00 | 802 993,66 |
| Program 13 | Administratíva | 9 416 800,00 | 9 300 974,00 | 8 308 297,31 |
| Program 14 | Strategická podpora verejného života a regiónu | 2 000 000,00 | 300 000,00 | 291 901,01 |
|  | **celkom** | **206 632 866,95** | **206 217 123,60** | **165 892 193,11** |
|  | Výdavkové finančné operácie | 4 075 168,42 | 4 102 668,42 | 4 556 130,35 |
|  | **celkom s výdavkovými finančnými operáciami** | **210 708 035,37** | **210 319 792,02** | **170 448 323,46** |

Po vykonaných úpravách sa programový rozpočet výdavkov (bez finančných operácií) k 31. 12. 2020 v súhrne znížil o **40 740 673,84 EUR**, t. j. o 19,72 %.

**1.2 Vývoj rozpočtových vzťahov**

Prehľad schválených rozpočtov za roky 2017 až 2020 je uvedený v nasledovnej tabuľke:

tabuľka č. 4 (v EUR)

|  |  |  |  |  |
| --- | --- | --- | --- | --- |
| **Názov ukazovateľa** | **2020** | **2019** | **2018** | **2017** |
| **Príjmy rozpočtu BSK, z toho:** | **186 394 438,85** | **172 698 449,93** | **155 012 324,47** | **140 127 095,46** |
| Bežné príjmy | 175 181 988,30 | 158 435 800,23 | 142 932 494,45 | 130 157 471,21 |
| Kapitálové príjmy | 11 212 450,55 | 14 262 649,70 | 12 079 830,02 | 9 969 624,25 |
| **Výdavky rozpočtu BSK, z toho:** | **206 632 866,95** | **186 566 063,45** | **179 227 573,37** | **142 009 600,00** |
| Bežné výdavky | 170 922 732,53 | 150 892 967,34 | 141 105 378,03 | 123 491 976,49 |
| Kapitálové výdavky | 35 710 134,42 | 35 673 096,11 | 38 122 195,34 | 18 517 623,51 |
| **Bilancia rozpočtu celkom (bez FO)** | **-20 238 428,10** | **-13 867 613,52** | **-24 215 248,90** | **-1 882 504,54** |
| Bilancia bežného rozpočtu | 4 259 255,77 | 7 542 832,89 | 1 827 116,42 | 6 665 494,72 |
| Bilancia kapitálového rozpočtu | -24 497 683,87 | -21 410 446,41 | -26 042 365,32 | -8 547 999,26 |
| Príjmové finančné operácie | 24 313 596,52 | 17 731 781,94 | 29 479 417,32 | 4 600 000,00 |
| Výdavkové finančné operácie | 4 075 168,42 | 3 864 168,42 | 5 264 168,42 | 2 717 495,46 |
| Bilancia FO | 20 238 428,10 | 13 867 613,52 | 24 215 248,90 | 1 882 504,54 |
| **Rozpočet celkom vrátane FO** | **210 708 035,37** | **190 430 231,87** | **184 491 741,79** | **144 727 095,46** |

Z vyššie uvedenej tabuľky vyplýva, že rozpočtované príjmy schváleného rozpočtu na rok 2020 (bez príjmových finančných operácií) v celkovej sume **186 394 438,85 EUR** *(2019 = 172 698 449,93 EUR)* boli v porovnaní s rokom 2019 vyššie o 7,93 %. Rozpočtované výdavky schváleného rozpočtu na rok 2020 (bez výdavkových finančných operácií) v celkovej sume **206 632 866,95 EUR** *(2019 = 186 566 063,45 EUR)* v porovnaní s rokom 2019 boli zvýšené o 10,76 %.

Skutočné plnenie rozpočtov za obdobie 2017 až 2020 bolo nasledovné:

tabuľka č. 5 (v EUR)

|  |  |  |  |  |
| --- | --- | --- | --- | --- |
| **Názov ukazovateľa** | **Skutočné plnenie rozpočtu** | | | |
| **2020** | **2019** | **2018** | **2017** |
| **Príjmy rozpočtu BSK, z toho** | **179 713 945,82** | **177 281 648,51** | **156 456 410,27** | **138 420 074,44** |
| Bežné príjmy | 175 613 428,04 | 166 251 797,08 | 147 289 398,59 | 135 795 819,62 |
| Kapitálové príjmy | 4 100 517,78 | 11 029 851,43 | 9 167 011,68 | 2 624 254,82 |
| **Výdavky rozpočtu BSK, z toho** | **165 892 193,11** | **178 038 151,46** | **158 471 023,82** | **142 101 408,00** |
| Bežné výdavky | 155 827 379,05 | 154 227 381,70 | 134 035 609,80 | 127 670 125,96 |
| Kapitálové výdavky | 10 064 814,06 | 23 810 769,76 | 24 435 414,02 | 14 431 282,04 |
| **Bilancia rozpočtu celkom (bez FO)** | **13 821 752,71** | **-756 502,95** | **-2 014 613,55** | **-3 681 333,56** |
| **Bilancia bežného rozpočtu** | **19 786 048,99** | **12 024 415,38** | **13 253 788,79** | **8 125 693,66** |
| **Bilancia kapitálového rozpočtu** | **-5 964 296,28** | **-12 780 918,33** | **-15 268 402,34** | **-11 807 027,22** |
| Príjmové finančné operácie | 16 851 529,99 | 19 548 920,34 | 19 748 559,75 | 18 503 986,98 |
| Výdavkové finančné operácie | 4 556 130,35 | 4 085 016,79 | 3 793 545,27 | 2 667 495,57 |
| **Bilancia finančných operácií** | **12 295 399,64** | **15 463 903,55** | **15 955 014,48** | **15 836 491,41** |
| **Príjmy spolu vrátane FO** | **196 565 475,81** | **196 830 568,85** | **176 204 970,02** | **156 924 061,42** |
| **Výdavky spolu vrátane FO** | **170 448 323,46** | **182 123 168,25** | **162 264 569,09** | **144 768 903,57** |
| **Bilanc. rozpočtu vrátane FO celkom** | **26 117 152,35** | **14 707 400,60** | **13 940 400,93** | **12 155 157,85** |
| **HV vrátane FO po úprave** | **21 834 511,77** | **11 049 055,75** | **11 614 546,86** | **4 799 156,70** |

### Z  tabuľky č. 5 je zrejmé, že skutočné čerpanie rozpočtu (rozdiel medzi príjmami a výdavkami bez finančných operácií) v roku 2020 skončilo prebytkom vo výške 13 821 752,71 EUR, čo predstavuje výrazný nárast v porovnaní s rokom 2019, kedy bola vykázaná strata vo výške -756 502,95 EUR.

### Príjmy rozpočtu BSK (bez finančných operácií) v roku 2020 boli vo výške 179 713 945,82 EUR *(2019 = 177 281 648,51 EUR)*. V porovnaní s rokom 2019 boli vyššie o 2 432 297,31 EUR, t. j. o 1,37 %.

Výdavky rozpočtu BSK (bez finančných operácií) v roku 2020 boli vo výške **165 892 193,11 EUR** *(2019 =178 038 151,46 EUR)*. Medziročne objem výdavkov rozpočtu v roku 2020 klesol o **12 145 958,35 EUR**, t. j. o 7,32 %, a to z dôvodu nižšieho čerpania kapitálových výdavkov.

V roku 2020 mal BSK príjmové finančné operácie vo výške **16 851 529,99 EUR** *(2019 = 19 548 920,34 EUR)*. V porovnaní s rokom 2019 bol objem príjmových finančných operácií nižší o **2 697 390,35 EUR**, t. j. o 16,01 %. Výdavkové finančné operácie v objeme 4 556 130,35 EUR *(2019 = 4 085 016,79 EUR)* boli v porovnaní s rokom 2019 vyššie o **471 113,56 EUR**, t. j. o 10,34 %.

**1.3 Celkové čerpanie rozpočtu a výsledok hospodárenia**

Z tabuľky č. 5 je zrejmé, že bežný rozpočet BSK za rok 2020 skončil s prebytkom v sume **19 786 048,99 EUR** *(2019 = 12 024 415,38 EUR)*. Prebytok bežného rozpočtu bol vyšší o **7 761 633,61 EUR** v porovnaní s prebytkom bežného rozpočtu roka 2019.

Kapitálový rozpočet BSK za rok 2020 skončil so schodkom vo výške **-5 964 296,28 EUR** *(2019 = - 2 780 918,33 EUR)*. V porovnaní s rokom 2019 bol vykázaný schodok nižší o **6 816 622,05 EUR**. Čerpanie kapitálových výdavkov sa medziročne znížilo o **13 745 955,70 EUR**, t. j. o 57,73 %. Vykázaný schodok kapitálového rozpočtu za rok 2020 bol krytý z prebytku bežného rozpočtu a plusového rozdielu, ktorý vznikol medzi príjmovými a výdavkovými finančnými operáciami.

Rozdiel medzi príjmovými a výdavkovými finančnými operáciami bol pri plnení rozpočtu BSK v roku 2020 vykázaný v sume **12 295 399,64 EUR** *(2019 = 15 463 903,55 EUR).*

Z finančných výkazov o plnení rozpočtu vyplýva, že rozpočtované finančné prostriedky boli v roku 2020 použité na:

tabuľka č. 6 (v EUR)

|  |  |  |  |  |
| --- | --- | --- | --- | --- |
| **EK** | **Názov účtu** | **Schválený rozpočet na rok 2020** | **Skutočnosť za rok 2020** | **Skutočnosť za rok 2019** |
|
| 610 | Mzdy, platy, služ. príjmy | 52 277 817,79 | 53 574 960,77 | 49 572 402,97 |
| 620 | Poistné a príspevok do poisťovní | 18 625 833,48 | 18 871 008,04 | 17 746 755,70 |
| 630 | Tovary a služby | 36 235 839,75 | 27 305 369,35 | 31 276 933,45 |
| 640 | Bežné transfery | 63 413 241,51 | 55 922 704,84 | 55 436 366,24 |
| 650 | Splácanie úrokov | 370 000,00 | 153 336,05 | 194 923,34 |
| **6** | **Bežné výdavky spolu:** | **170 922 732,53** | **155 827 379,05** | **154 227 381,70** |
| 710 | Obstarávanie kapitálových aktív | 31 174 247,43 | 7 871 161,14 | 22 458 377,10 |
| 720 | Kapitálové transfery | 4 535 886,99 | 2 193 652,92 | 1 352 392,66 |
| **7** | **Kapitálové výdavky spolu:** | **35 710 134,42** | **10 064 814,06** | **23 810 769,76** |
| **8** | **Výd. vypl. z trans. s fin. aktívami** | **4 075 168,42** | **4 556 130,35** | **4 085 016,79** |
|  | **C e l k o m:** | **210 708 035,37** | **170 448 323,46** | **182 123 168,25** |

V tabuľke č. 5 za rok 2020 sú uvedené v rámci bežných a kapitálových príjmov a bežných a kapitálových výdavkov aj príjmy a výdavky z finančných operácií. Celková bilancia rozpočtu vrátane finančných operácií je vo výške **26 117 152,35 EUR**. V tejto bilancii sú obsiahnuté aj tie účelovo viazané finančné prostriedky, ktoré podľa § 16 ods. 6 zákona o rozpočtových pravidlách územnej samosprávy možno použiť ako nevyčerpané účelovo určené prostriedky poskytnuté v predchádzajúcom rozpočtovom roku zo štátneho rozpočtu, z rozpočtu Európskej únie, alebo na základe osobitného predpisu. Tieto (nevyčerpané) prostriedky sa na účely tvorby peňažných fondov pri usporiadaní prebytku rozpočtu vyššieho územného celku z prebytku vylučujú.

Podrobný prehľad nevyčerpaných finančných prostriedkov rozpočtu, ktoré neboli čerpané v roku 2020 a budú čerpané, alebo vrátené do ŠR v roku 2021, je uvedený v časti B.3. predloženého návrhu záverečného účtu v celkovej výške **4 282 640,58 EUR**.

Výsledkom hospodárenia, po usporiadaní prebytku rozpočtu BSK v zmysle ustanovenia § 16 ods. 6 zákona o rozpočtových pravidlách územnej samosprávy, je prebytok rozpočtu v celkovej výške **21 834 511,77 EUR**.

**2. Zhodnotenie návrhu Záverečného účtu za rok 2020**

**2.1 Rozpočtové hospodárenie**

Na základe vyššie uvedených častí stanoviska hlavného kontrolóra BSK je možné potvrdiť, že výsledkom hospodárenia (vrátane finančných operácií po vylúčení nevyčerpaných dotácií ŠR, prostriedkov EÚ a ostatných záväzkov) v roku 2020 bol prebytok vo výške **21 834 511,77 EUR**.

2.2 Peňažné fondy

**Sociálny fond** BSK bol tvorený ako súhrn povinného a nepovinného prídelu vo výške 1,5 % objemu skutočne vyplatených hrubých miezd (podľa zákona č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov).

Počiatočný stav sociálneho fondu k  01. 01. 2020 bol v sume **39 036,24 EUR*.*** Celková zákonná tvorba sociálneho fondu za rok 2020 dosiahla  sumu **88 290,50 EUR**, z toho základný prídel vo výške 1,5 % objemu skutočne vyplatených hrubých miezd za december 2019 vo výške **6 321,98 EUR** a základný prídel vo výške 1,5 % objemu skutočne vyplatených hrubých miezd za január až november 2020 vo výške **81 968,52 EUR.**

Prostriedky fondu boli čerpané na príspevky na stravovanie, na regeneráciu zamestnancov a na nenávratnú sociálnu výpomoc. Spolu bolo zo sociálneho fondu použitých **98 426,44 EUR** *(2019 = 77 226,53 EUR).* Konečný stav sociálneho fondu bez tvorby sociálneho fondu za mesiac december 2020 bol vo výške **28 900,30 EUR**.

**Rezervný fond** mal k 01. 01. 2020 počiatočný stav vo výške **5 633 573,66 EUR** *(2019 = 4 375 236,27 EUR).* Uznesením Zastupiteľstva BSK č. 252/2020 z 29. 05. 2020 bol schválený prevod zostatku finančných prostriedkov z roku 2019 v celkovej sume **11 049 055,75 EUR** do rezervného fondu.

V roku 2020 boli použité prostriedky rezervného fondu vo výške **2 400 000,00 EUR** *(2019 = 10 356 209,47 EUR).* Podrobný rozpis čerpania rezervného fondu je uvedený v časti C.2. predloženého návrhu Záverečného účtu za rok 2020.

Konečný stav (zostatok) rezervného fondu k 31. 12. 2020 bol vykázaný v celkovej výške **14 282 629,41 EUR** *(2019 = 5 633 573,66 EUR).*

**2.3 Bilancia aktív a pasív**

Bilancia aktív a pasív BSK k 31. 12. 2020 je podrobne zhodnotená v časti D návrhu Záverečného účtu za rok 2020 a je vyjadrená v nasledujúcej tabuľke:

tabuľka č. 7 (v EUR)

|  |  |  |  |
| --- | --- | --- | --- |
| **Bilancia Aktív a Pasív za BSK** | **Netto k 31.12.2019** | **Netto k 31.12.2020** | **Medziročná zmena** |
| **AKTÍVA** | **488 017 082,29** | **517 684 668,15** | **29 667 585,86** |
| Neobežný majetok | 288 728 524,26 | 294 417 961,79 | 5 689 437,53 |
| Obežný majetok | 198 906 062,09 | 222 776 898,75 | 23 870 836,66 |
| Časové rozlíšenie | 382 495,94 | 489 807,61 | 107 311,67 |
| **PASÍVA** | **488 017 082,29** | **517 684 668,15** | **29 667 585,86** |
| Vlastné imanie | 216 743 696,64 | 229 150 352,11 | 12 406 655,47 |
| Záväzky | 233 686 104,23 | 251 170 705,01 | 17 484 600,78 |
| Časové rozlíšenie | 37 587 281,42 | 37 363 611,03 | -223 670,39 |

Porovnávaním stavu aktív a pasív BSK k 31. 12. 2019, ktorých výška bola uvedená v Záverečnom účte za rok 2019 so stavom uvedeným k 31. 12. 2019 v Záverečnom účte za rok 2020 bol zistený rozdiel vo výške **2 722 635,17 EUR** (v Záverečnom účte za rok 2019 bola uvedená suma **490 739 717,46 EUR**). Kontrolou rozdielu bolo zistené, že v priebehu roka 2020 došlo k zániku dvoch organizácií (rozdiel vznikol pri zostavení mimoriadnych účtovných závierok v priebehu roka 2020):

* Uznesením č. 235/2020 zo dňa 28.2.2020 Zastupiteľstvo BSK schválilo návrh na vyradenie Strednej športovej školy so sídlom Ostredková 10, Bratislava s jej súčasťou Školská jedáleň zo siete škôl a školských zariadení Ministerstva školstva, vedy, výskumu a športu Slovenskej republiky a návrh na zaradenie Spojenej školy so sídlom Ostredková 10, Bratislava, s organizačnými zložkami Základná škola a Stredná športová škola a súčasťou Školská jedáleň do siete škôl a školských zariadení Ministerstva školstva, vedy, výskumu a športu Slovenskej republiky.
* Uznesením č. 257/2020 zo dňa 25.5.2020 Zastupiteľstvo BSK schválilo návrh na vyradenie Gymnázia so sídlom Pankúchova 6, Bratislava, so súčasťou Školská jedáleň zo siete škôl a školských zariadení Ministerstva školstva, vedy, výskumu a športu Slovenskej republiky a návrh na zaradenie Spojenej školy so sídlom Pankúchova 6, Bratislava, s organizačnými zložkami Základná škola a Gymnázium a súčasťami Školský klub detí a Školská jedáleň do siete škôl a školských zariadení Ministerstva školstva, vedy, výskumu a športu Slovenskej republiky.

2.4 Stav a vývoj dlhu

Výška zostatku istín prijatých úverov z bankových inštitúcií bola k 31. 12. 2020, pri  porovnaní so stavmi k 31. 12. 2019, nasledovná:

|  |  |  |  |
| --- | --- | --- | --- |
| **Druh bankového úveru podľa splatnosti** | **Hodnota** | **Hodnota** | **Rozdiel** |
| **k 31. 12. 2020** | **k 31. 12. 2019** |  |
| Dlhodobý vedený v OTP Banke Slovensko, a.s. | 535 078,74 | 687 770,78 | -152 692,04 |
| Krátkodobý vedený v OTP Banke Slovensko, a.s. | 152 692,04 | 152 692,04 | 0,00 |
| Dlhodobý vedený v Komerčnej Banke, a.s. (I.) | 2 253 838,77 | 2 754 690,77 | -500 852,00 |
| Dlhodobý vedený v Komerčnej Banke, a.s. (II.) | 1 714 290,00 | 2 285 718,00 | -571 428,00 |
| Dlhodobý vedený v Komerčnej Banke, a.s. (III.) | 813 810,57 | 1 017 264,57 | -203 454,00 |
| Krátkodobý vedený v Komerčnej Banke, a.s. (I.) | 500 852,00 | 500 852,00 | 0,00 |
| Krátkodobý vedený v Komerčnej Banke, a.s. (II.) | 571 428,00 | 571 428,00 | 0,00 |
| Krátkodobý vedený v Komerčnej Banke, a.s. (III.) | 203 454,00 | 203 454,00 | 0,00 |
| Dlhodobý poskytnutý EIB (I.) | 4 802 524,42 | 5 085 025,86 | -282 501,44 |
| Dlhodobý poskytnutý EIB (II.) | 2 406 666,74 | 2 533 333,40 | -126 666,66 |
| Dlhodobý poskytnutý EIB (III.) | 4 171 583,40 | 4 380 162,56 | -208 579,16 |
| Dlhodobý poskytnutý EIB (IV.) | 2 492 787,22 | 2 611 491,38 | -118 704,16 |
| Dlhodobý poskytnutý EIB (V.) | 2 184 203,77 | 2 283 485,77 | -99 282,00 |
| Dlhodobý poskytnutý EIB (VI.) | 6 160 000,00 | 6 440 000,00 | -280 000,00 |
| Dlhodobý poskytnutý EIB (VII.) | 1 760 000,00 | 1 840 000,00 | -80 000,00 |
| Dlhodobý poskytnutý EIB (VIII.) | 6 440 000,00 | 6 720 000,00 | -280 000,00 |
| Krátkodobý poskytnutý EIB (I.) | 282 501,44 | 282 501,44 | 0,00 |
| Krátkodobý poskytnutý EIB (II.) | 126 666,66 | 126 666,66 | 0,00 |
| Krátkodobý poskytnutý EIB (III.) | 208 579,16 | 208 579,16 | 0,00 |
| Krátkodobý poskytnutý EIB (IV.) | 118 704,16 | 118 704,16 | 0,00 |
| Krátkodobý poskytnutý EIB (V.) | 99 282,00 | 99 282,00 | 0,00 |
| Krátkodobý poskytnutý EIB (VI.) | 280 000,00 | 280 000,00 | 0,00 |
| Krátkodobý poskytnutý EIB (VII.) | 80 000,00 | 80 000,00 | 0,00 |
| Krátkodobý poskytnutý EIB (VIII.) | 280 000,00 | 280 000,00 | 0,00 |
| Krátkodobý poskytnutý EIB (IX.) – prijatý v roku 2020 | 240 000,00 | 0,00 |  |
| Dlhodobý poskytnutý EIB (IX.) – prijatý v roku 2020 | 5 760 000,00 | 0,00 |  |
| Dlhodobý vedený v Slovenskej sporiteľni, a.s. (I.) | 2 704 374,80 | 3 037 710,80 | -333 336,00 |
| Krátkodobý vedený v Slovenskej sporiteľni, a.s. (I.) | 333 336,00 | 333 336,00 | 0,00 |
| Dlhodobý vedený v Slovenskej sporiteľni, a.s. (II.) | 7 333 328,00 | 7 999 996,00 | -666 668,00 |
| Krátkodobý vedený v Slovenskej sporiteľni, a.s. (II.) | 666 668,00 | 666 668,00 |  |
| **Spolu** | **55 676 649,89** | **53 580 813,35** | **-3 904 163,46** |

Okrem uvedeného BSK prijal v roku 2020 návratnú finančnú výpomoc zo štátnych finančných aktív v sume **5 675 346,00 EUR** na kompenzáciu výpadku dane z príjmov fyzických osôb v roku 2020. Poskytnutie návratnej finančnej výpomoci Ministerstvom financií SR bolo schválené Uznesením vlády SR č. 494 z 12. augusta 2020 a prvá splátka bude realizovaná až v roku 2024. V súvahe k 31. 12. 2020 bola táto návratná finančná výpomoc mylne vykázaná ako krátkodobá. Oprava bude vykonaná v účtovnom období roka 2021.

Skutočné bežné príjmy za predchádzajúci rozpočtový rok, t. j. rok 2019 boli vo výške **166 251 797 EUR**. Celková suma dlhu BSK k 31. 12. 2020 vo výške 61 351 995,89 EUR (55 676 649,89 EUR + 5 675 346,00 EUR) predstavovala **36,90 %** bežných príjmov predchádzajúceho rozpočtového roka.

Skutočné bežné príjmy predchádzajúceho rozpočtového roka, t. j. roka 2019, znížené o prostriedky poskytnuté v príslušnom rozpočtovom roku BSK z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia, alebo prostriedky získané na základe osobitného predpisu boli vo výške **110 336 419 EUR**. Suma ročných splátok návratných zdrojov financovania vrátane výnosov vo výške **4 057 499 EUR** predstavovala **3,68 %** bežných príjmov znížených o uvedené prostriedky.

## 2.5 Prehľad o záväzkoch a pohľadávkach BSK k 31. 12. 2020

Prehľad o záväzkoch a pohľadávkach BSK k 31. 12. 2020 je uvedený v časti E návrhu Záverečného účtu za rok 2020.

Celková výška záväzkov BSK (Úrad BSK, rozpočtové a príspevkové organizácie v zriaďovateľskej pôsobnosti BSK) podľa účtovnej závierky k 31. 12. 2020 bola **251 170 705,01 EUR** *(2019 = 236 458 134,12 EUR),* z toho dlhodobé záväzky v celkovej sume **776 831,48 EUR** *(2019 = 646 159,78 EUR)* a krátkodobé záväzky v celkovej sume **13 125 827,51 EUR** *(2019 = 9 958 211,68 EUR).* Zostatok tvorili bankové úvery a výpomoci v celkovej výške **61 351 995,89 EUR** (podrobne v časti „Stav a vývoj dlhu“ tohto stanoviska), rezervy vo výške **4 999 840,62 EUR** a zúčtovanie medzi subjektami verejnej správy vo výške **170 916 209,51 EUR**. Medziročne sa celková výška záväzkov zvýšila o **17 484 600,78 EUR**, t. j. o 7,48 %.

Celková výška pohľadávok (po korekciách - netto) BSK (Úrad BSK, rozpočtové a príspevkové organizácie v zriaďovateľskej pôsobnosti BSK) podľa účtovnej závierky k 31. 12. 2020 bola vo výške **956 842,02 EUR** *(2019 = 1 290 868,43 EUR),* v tom: dlhodobé pohľadávky vo výške **5 067,14 EUR** *(2019 = 5 067,14 EUR)* a krátkodobé pohľadávky vo výške **951 774,88 EUR** *(2019 = 1 285 801,29 EUR).* Celková výška pohľadávok k 31.12.2020 (po korekciách - netto) v porovnaní s predchádzajúcim rokom bola nižšia o **334 026,41 EUR**, t. j. o 34,91 %.

**3. Overenie audítorom a zverejnenie návrhu Záverečného účtu za rok 2020**

BSK v súlade s ustanovením § 16 ods. 3 zákona o rozpočtových pravidlách územnej samosprávy a  § 9 ods. 4 zákona o samospráve vyšších územných celkov, dal účtovnú závierku a svoje hospodárenie za rozpočtový rok 2020 overiť audítorom. Správa nezávislého audítora z auditu individuálnej účtovnej závierky k 31.12.2020 bola vypracovaná dňa 28. 04.2021 a bola zverejnená v registri účtovných závierok.

Záverečný účet za rok 2020 bol v súlade s ustanovením § 9 ods. 3 zákona o samosprávnych krajoch zverejnený dňa 18. 05. 2020 na úradnej tabuli BSK a na webovej stránke BSK. Povinnosť zverejnenia záverečného účtu najmenej 15 dní pred jeho schválením bola dodržaná.

**4. Súlad návrhu Záverečného účtu za rok 2020 so zákonom o rozpočtových pravidlách**

Predkladaný návrh Záverečného účtu za rok 2020 bol zostavený po predchádzajúcom usporiadaní hospodárenia BSK vrátane finančných vzťahov k zriadeným alebo založeným právnickým osobám a fyzickým osobám – podnikateľom a právnickým osobám, ktorým boli poskytnuté prostriedky z rozpočtu BSK a po usporiadaní finančných vzťahov k iným rozpočtom. V zmysle ustanovenia § 16 ods. 5 zákona o rozpočtových pravidlách územnej samosprávy Záverečný účet vyššieho územného celku obsahuje najmä:

1. údaje o plnení rozpočtu v členení podľa § 10 ods. 3 v súlade s rozpočtovou klasifikáciou,
2. bilanciu aktív a pasív,
3. prehľad o stave a vývoji dlhu,
4. údaje o hospodárení príspevkových organizácií v ich pôsobnosti,
5. prehľad o poskytnutých dotáciách podľa § 7 ods. 4 a § 8 ods. 5 v členení podľa jednotlivých príjemcov, ak nie sú obcou a vyšším územným celkom zverejnené iným spôsobom,
6. údaje o nákladoch a výnosoch podnikateľskej činnosti,
7. hodnotenie plnenia programov obce a programov vyššieho územného celku.

Predložený návrh Záverečného účtu BSK za rok 2020 bol zostavený v zmysle ustanovenia § 16 ods. 5 v spojení s ustanovením § 10 ods. 3 zákona o rozpočtových pravidlách územnej samosprávy a obsahuje zákonom uložené náležitosti.

**5. ZÁVER**

BSK bol povinný viesť operatívnu evidenciu o všetkých rozpočtových opatreniach vykonaných v priebehu rozpočtového roka 2020, ktorú viedol odbor financií BSK.

Podľa predloženého návrhu Záverečného účtu BSK za rok 2020 bol výsledkom hospodárenia BSK (vrátane finančných operácií po vylúčení nevyčerpaných dotácií ŠR, prostriedkov EÚ a ostatných záväzkov) v roku 2020 prebytok vo výške **21 834 511,77 EUR**.

Podľa ustanovenia § 15 ods. 1. písm. a) až c) zákona o rozpočtových pravidlách územnej samosprávy BSK môže vytvárať peňažné fondy, ktorých zdrojom môže byť prebytok rozpočtu za uplynulý rozpočtový rok, prostriedky získané z rozdielu medzi výnosmi a nákladmi z podnikateľskej činnosti po zdanení a zostatky peňažných fondov z predchádzajúcich rozpočtových rokov a zostatky príjmových finančných operácií s výnimkou zostatkov nepoužitých návratných zdrojov financovania.

Uvedený výsledok hospodárenia, v súlade s ustanovením § 15 ods. 4 zákona o rozpočtových pravidlách územnej samosprávy, oprávňuje predkladateľov návrhu Záverečného účtu za rok 2020 predložiť návrh na prevod zostatku finančných prostriedkov v objeme **21 834 511,77 EUR** na účet rezervného fondu v plnej výške.

Na základe posúdenia úprav rozpočtu počas rozpočtového roka 2020, dodržania podmienok pre vykázanie vyrovnanosti, prebytku, resp. schodku a obsahu údajov prezentovaných v predloženom návrhu Záverečného účtu BSK za rok 2020 a vzhľadom na predkladané stanovisko k jednotlivým častiam predloženého návrhu Záverečného účtu BSK za rok 2020

***odporúčam zastupiteľstvu BSK***

***schváliť***

Záverečný účet Bratislavského samosprávneho kraja za rok 2020

**bez výhrad.**

V Bratislave 18. 05. 2021

Ing. Milan Slezák

hlavný kontrolór BSK